Nafarroako Parlamentuko Mahaiak, 2020ko irailaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, COVID-19aren ondorioz zahar-etxeek dauzkaten aparteko gastuak konpentsatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Irailaren 24ko Osoko Bilkuran, Eskubide Sozialetako kontseilariak adierazi zuen, ahozko galdera bati emandako erantzunean, departamentuaren asmoa dela COVID-19aren ondorioz zahar-etxeek dauzkaten aparteko gastuak konpentsatzea. Horri buruz, parlamentari honek hauxe jakin nahi du:

Departamentuak zenbat diru bideratuko du horretarako, jada bideratutakoaz gain (2,6 milioi eta 500.000 euro toki entitateen bidez)?

Aurrekontuko zer partidaren kargura ordainduko da kostu hori?

Zenbateko hori aurrekontuetan jada aurreikusita ez bazegoen, nondik aterako da dirua?

Zer irizpide erabiliko dira banaketa egiteko? Pandemian ezinbestean gutxitu beharreko tokiengatik jaso ez diren diru-sarrerak sartuko al dira hor?

Noiz eginen da ordainketa?

Iruñean, 2020ko irailaren 24an

Foru parlamentaria: Marta Álvarez Alonso